ai4bharat/Pralekha huggingface dataset:
रेल्वे मंत्रालय
राष्ट्रपती द्रौपदी मुर्मू यांनी आरपीएफ/आरपीएसएफ जवानांना जीवन रक्षा पदक पुरस्काराने केले सन्मानित
नवी दिल्ली, 30 जानेवारी 2023
राष्ट्रपती द्रौपदी मुर्मू यांनी आरपीएफ/आरपीएसएफ जवानांना जीवन रक्षा पदक पुरस्काराने सन्मानित केले आहे, त्यांची नावे याप्रमाणे-
- जीवन रक्षा पदक – जयपाल सिंह, हेड कॉन्स्टेबल / उत्तर रेल्वे
- जीवन रक्षा पदक - सुरेंद्र कुमार, कॉन्स्टेबल/उत्तर रेल्वे
- जीवन रक्षा पदक – बुधा राम सैनी, कॉन्स्टेबल/7वी बीएन/आरपीएसएफ
निजामुद्दीन रेल्वे स्थानकाच्या कार्यक्षेत्रात 12.05.2022 रोजी, दुपारी 4 वाजताच्या सुमाराला बीपीटीएन वॅगन क्र. 40121185538 ला तांत्रिक कारणामुळे आग लागली. त्यावेळी सुमारे 1000 व्यक्ती या ठिकाणी काम करत होत्या. आगीने भीषण रूप धारण केल्याचे पाहून भीतीचे वातावरण निर्माण झाले. जीव वाचवण्यासाठी कामगार भयभीत होऊन सैरावैरा धावू लागले होते.
हेड कॉन्स्टेबल जयपाल सिंग, कॉन्स्टेबल सुरेंद्र कुमार आणि कॉन्स्टेबल बुधा सैनी कामावर तैनात होते. त्यांनी अदम्य साहस दाखत, स्वतःच्या प्राणाची पर्वा न करता, अत्यंत ज्वलनशील पदार्थाने  भरलेल्या बीपीटीएन वॅगनला लागलेली भीषण आग अग्निशामक यंत्राच्या साहाय्याने विझवली. ही आग तात्काळ आटोक्यात आली नसती तर ती अत्यंत ज्वलनशील पदार्थाने  भरलेल्या एकूण 18 बीटीपीएन वॅगनमध्ये पसरली असती. त्यामुळे मोठा अपघात होऊन हजारो लोकांच्या जीवाला धोका निर्माण झाला असता आणि रेल्वेच्या कोट्यवधी रुपयांच्या मालमत्तेचे नुकसान झाले असते.
जयपाल सिंग, सुरेंद्र कुमार आणि बुधराम सैनी यांनी आपले प्राण पणाला लावत सुमारे 1000 जणांचे जीव आणि रेल्वेची कोट्यवधी रुपयांची मालमत्ता वाचवली आहे. हे कौतुकास्पद कार्य आहे.N.Chitale/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 120
संरक्षण मंत्रालय
आयएनएस हंसा ने 5 सप्टेंबर 21 रोजी साजरा केला हिरक महोत्सव
भारतीय नौदलाचा प्रमुख हवाई तळ आयएनएस हंसा, 5 सप्टेंबर 2021 रोजी आपला हिरक महोत्सव साजरा करीत आहे. 1958 मध्ये कोइम्बतूर येथे सी हॉक, अलिझ आणि व्हँपायर विमानांसह उभारण्यात आलेले नेव्हल जेट फ्लाइटनंतर 5 सप्टेंबर 1961 रोजी आयएनएस हंसा म्हणून कार्यान्वित झाले. गोवा मुक्तीनंतर, एप्रिल 1962 मध्ये दाबोळी हवाई क्षेत्र नौदलाने ताब्यात घेतले आणि जून 1964 मध्ये आयएनएस हंसा दाबोळीमध्ये स्थालांतरित करण्यात आले.
केवळ काही विमानांसह एक माफक एअर स्टेशन म्हणून कार्यान्वित असलेल्या आयएनएस हंसाने गेल्या सहा दशकांमध्ये आपला पराक्रम वाढविला आहे आणि सध्या 40 पेक्षा अधिक लष्करी विमानांचे संचालन ते करीत आहे, जे वार्षिक सरासरी 5000 तासांहून अधिक उड्डाण करीत आहे. देशांतर्गत आणि आंतरराष्ट्रीय उड्डाणे 24 X 7 पद्धतीने हाताळून हे हवाई तळ नागरी उड्डाणांना देखील पूरक ठरले आहे, एका वर्षात सरासरी 29000 उड्डाणे झाली आहेत.
डॉर्नियर -228 विमानांसह आयएनएस 310 `कोब्रा`, आयएनएस 315 `विंग्ज स्टॅलियन` या लांब पल्ल्याच्या सागरी गस्ती विमानांसह, आयएल – 38 एसडी, आयएनएस 339 `फाल्कन्स` या विमानासह INAS 303 `ब्लॅक पँथर्स` आणि INAS 300 `व्हाइट टायगर्स` सुपरसोनिक कॅरियर मधील मिग 29 के लढाऊ विमानांसह आणि ALH Mk III हेलिकॉप्टरसह INAS 323 `हॅरियर्स` या भारतीय नौदलाच्या फ्रंटलाइन एअर स्क्वाड्रनचा आयएनएस हंसा तळावर समावेश आहे. हे हवाई तळ लवकरच बोईंग P8I या लांब पल्ल्याच्या सागरी पाळत ठेवणारे विमानासह आयएनएएएस 316 चे देखील व्यवस्थापन करेल.
आयएलएन हंसाचे कमांडिंग ऑफिसर सीएमडी अजय डी थिलोफिलस म्हणाले, ``गेल्या काही वर्षांपासून या तळाने नौदलाच्या लढाऊ शक्तीच्या महत्त्वपूर्ण विभागाचे प्रतिनिधित्व केले आहे. हंसाचे विमान समुद्री किनारपट्टीसह संपूर्ण पश्चिमी समुद्र किनाऱ्याची सुरक्षा लक्षणीय रितीने वाढवते आणि समुद्रावर आणि त्यातील धोक्यांना निष्प्रभ करण्यासाठी व्यापकदृष्टीनने देखरेख ठेवते. या तळावरून अधिकाऱ्यांना शोध आणि बचाव, एचडीआर, पूरातील सहकार्य, सामुदायिक उपक्रम आणि असंख्य वंदे भारत विमान फेऱ्यांच्या रूपात भरीव मदत देखील प्रदान केली आहे.``
आयएनएस हंसा येथे 6 सप्टेंबर 2021 रोजी भारताच्या राष्ट्रपतींकडून नौदलाच्या परिचालन विभागाला ‘प्रेसिडेंट्स कलर’ सन्मान प्रदान करण्याच्या प्रतिष्ठित मानाच्या कार्यक्रमाचे आयोजन करण्यात आले आहे. या कार्यक्रमाचा योग आयएनएस हंसाच्या हिरक महोत्सव आणि गोवा मुक्ती संग्राम यांच्याशी जुळून आला आहे.
कृषी मंत्रालय
ई-नाम मध्ये नोंदणी केलेले शेतकरी
नवी दिल्ली, 17 मार्च 2021
भारत सरकारने कृषी, सहकार आणि शेतकरी कल्याण विभागाच्या अधिपत्याखालील NIAM अर्थात CCS राष्ट्रीय कृषी विपणन संस्था या स्वायत्त संस्थेच्या माध्यमातून ई-नाम अर्थात राष्ट्रीय कृषी बाजार योजनेचे मूल्यमापन करून ई-राष्ट्रीय कृषी बाजार कामगिरी मुल्यांकन  अहवाल तयार केला आहे.
उपरोल्लेखित अहवालात नमूद केल्यानुसार, 15 मे 2020 पर्यंत 18 राज्ये आणि 3 केंद्रशासित प्रदेशांतील घाऊक व्यवहार करणाऱ्या 1000 मंडयांनी ई-नाम मंचामध्ये सहभाग नोंदवला होता. या अहवालात पुढे म्हटले आहे की, 1 कोटी 66 लाख शेतकरी, 1,012 शेतकरी उत्पादक संघटना आणि 1 लाख 31 हजार व्यापाऱ्यांनी ई-नाम मंचावरील सुविधांचा वापर करण्यासाठी नाव नोंदणी केली आणि या मंचाद्वारे अन्नधान्य, तेलबिया, फळे आणि भाज्यांसह 175 प्रकारच्या कृषी उत्पादनांचे खरेदी-विक्री व्यवहार करण्यात आले. तर 14 मे 2020 पर्यंत शेतकऱ्यांनी 3 कोटी 43 लाख टन कृषी माल तसेच 38 लाख 16 हजार बांबू आणि नारळांच्या व्यवहारांसाठी शेतकऱ्यांनी ई-नाम मंचाच्या माध्यमातून 1 लाख कोटींहून अधिक रकमेचे व्यवहार केले अशी माहिती या अहवालात देण्यात आली आहे.
भारत सरकारच्या कुलसचिव आणि गणना आयुक्त कार्यालयाने केलेल्या दशवार्षिक गणनेनुसार शेतकऱ्यांची संख्या निश्चित करण्यात आली.
शेतकऱ्यांना त्यांचा घाऊक शेतमाल कोणत्याही कृषीउत्पन्न बाजार समितीत विक्रीला नेण्याचे स्वातंत्र्य आहे. कृषीउत्पन्न बाजार समितीचे कर्मचारी देखील शेतकऱ्यांना ई-नाम मंचावर विक्रेता म्हणून नोंदणी करण्यास मदत करतात. ई-नाम मधील नोंदणीनुसार 1 कोटी 69 लाखांहून जास्त शेतकऱ्यांनी विक्रेता शेतकरी म्हणून नोंदणी केली आहे.
केंद्रीय कृषी आणि शेतकरी कल्याण मंत्री नरेंद्र सिंग तोमर यांनी लिखित उत्तराद्वारे लोकसभा सदस्यांना ही माहिती दिली.
M.Chopade/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 109
पंतप्रधान कार्यालय
पंतप्रधान आणि फिलिपिन्सचे राष्ट्रपती यांच्यात दूरध्वनीवरून चर्चा
(पंतप्रधान नरेंद्र मोदी यांनी आज फिलिपिन्सचे राष्ट्रपती महामहिम रॉड्रिगो डयुटर्ट यांच्याशी दूरध्वनीवरून संवाद साधला आणि कोविड-19 महामारीमुळे उद्भवलेल्या आव्हानांचा सामना करण्यासाठी दोन्ही देशांच्या सरकारकडून केल्या जात असलेल्या उपाययोजनांवर चर्चा केली.
दोन्ही नेत्यांनी सध्याच्या आरोग्य संकटादरम्यान परस्परांच्या देशांमधील नागरिकांचे कल्याण सुनिश्चित करण्यात आणि त्यांना मायदेशी परत आणण्यासाठी केलेल्या सहकार्याची प्रशंसा केली. फिलिपिन्सला अत्यावश्यक औषधी उत्पादनांचा पुरवठा करण्यासाठी भारताने केलेल्या उपाययोजनांचीही फिलिपिन्सच्या राष्ट्रपतींनी प्रशंसा केली.
पंतप्रधानांनी राष्ट्रपती डयुटर्ट यांना या महामारीविरोधातील लढ्यात फिलिपिन्सला सहाय्य करण्यासाठी भारत वचनबद्ध असल्याचे आश्वासन दिले आणि संभाव्य लस सापडल्यावर तिच्या उत्पादनाबरोबरच किफायतशीर औषधी उत्पादने तयार करण्याची भारताची सुस्थापित क्षमता कायम ठेवत संपूर्ण मानवजातीच्या कल्याणासाठी ती यापुढेही उपलब्ध करून देऊ यावर त्यांनी भर दिला.
दोन्ही नेत्यांनी संरक्षण सहकार्यांसह द्विपक्षीय सहकार्याच्या सर्व पैलूंमध्ये अलिकडच्या काळात दिसून आलेल्या प्रगतीबाबत समाधान व्यक्त केले. हिंद-प्रशांत क्षेत्रात भारत, फिलिपिन्सला आपला महत्वपूर्ण भागीदार मानतो, यावर पंतप्रधानांनी विशेष भर दिला.
पंतप्रधानांनी फिलिपिन्सच्या आगामी राष्ट्रीय दिनानिमित्त महामहिम राष्ट्रपति डयुटर्ट आणि फिलिपिन्सच्या जनतेला शुभेच्छा दिल्या.
अर्थ मंत्रालय
प्राप्तीकर विभागाचे महाराष्ट्रात छापे
नवी दिल्ली, 24 मार्च 2022
भारतात आणि परदेशात विविध ठिकाणी शाळा तसेच महाविद्यालये चालविणाऱ्या शैक्षणिक संस्थेच्या लोकप्रिय साखळीवर प्राप्तीकर विभागाने 14 मार्च 2022 रोजी तपास आणि जप्ती कारवाई केली. महाराष्ट्र, कर्नाटक आणि तामिळनाडू मध्ये स्थापन करण्यात आलेल्या 25 शैक्षणिक संस्थांच्या संकुलांमध्ये ही तपास मोहीम राबविण्यात आली.
या मोहिमेदरम्यान, आक्षेपार्ह दस्तावेज आणि डिजिटल स्वरूपातील माहिती सापडली असून ती ताब्यात घेण्यात आली आहे आणि त्यातून या शैक्षणिक संस्थेचे अनेक प्रवर्तक आणि त्यांच्या कुटुंबातील सदस्यांच्या व्यक्तिगत फायद्यासाठी संस्थेच्या विश्वस्त निधीमधून मोठ्या प्रमाणावर पैसे काढण्यात आल्याचे दिसून येत आहे. या व्यवहारामुळे प्राप्तीकर कायदा 1961 अंतर्गत विश्वस्त संस्थेला मिळणाऱ्या सवलती देऊ करणाऱ्या तरतुदींचा भंग झाल्याचे दिसून येत आहे.
विश्वस्त निधीतून मोठ्या प्रमाणात पैसे काढण्यासाठी वापरण्यात आलेल्या विविध पद्धतींनुसार, संस्थेचे अनेक प्रवर्तक तसेच त्यांचे कुटुंबीय यांच्या मालकीच्या तसेच त्यांच्या विश्वासातील कर्मचाऱ्यांच्या विविध बनावट कंपन्या आणि एलएलपी मधून वस्तू आणि सेवांच्या शुल्काच्या नावाखाली ट्रस्टमधून पैसे काढण्यात आले होते. या व्यवहारांमध्ये या संस्थांनी प्रत्यक्षात कोणत्याही वस्तू किंवा सेवा दिलेल्या नाहीत आणि संस्थेच्या कर्मचाऱ्यांनी देखील याला दुजोरा दिला आहे. अशा प्रकारे विश्वस्त निधीमधून काढून घेतलेल्या पैशांचा वापर बेनामी मालमत्ता विकत घेण्यासाठी तसेच चुकीच्या गोष्टींसाठी पैसे देण्यासाठी झाला असे दिसून आले आहे.
या शोधसत्रांमध्ये, महाराष्ट्र, पुद्दुचेरी आणि तामिळनाडू मधील सुमारे दोन डझन स्थावर मालमत्तांविषयी पुरावे सापडले आहेत. या मालमत्ता एकतर बेनामी आहेत किंवा संबंधित व्यक्तींच्या आयकर विवरणात त्या जाहीर करण्यात आलेल्या नाहीत. या सर्व मालमत्तांवर तात्पुरती टाच आणण्यात आली आहे.
या कारवाईदरम्यान, सुमारे 55 कोटी रुपयांच्या हुंडीस्वरुपात कर्ज घेतल्याचे आणि त्याची रोखीने परतफेड केल्याचे यावेळी सापडलेल्या प्रॉमिसरी नोट, विनिमय पावत्या यांच्या वरून निदर्शनास आले, हे सर्व साहित्य जप्त करण्यात आले आहे.
या शोधसत्रातून सुमारे 27 लाख रुपये रोख आणि 3 कोटी 90 लाख रुपये किमतीचे दागिने जप्त करण्यात आले.
या प्रकरणी, पुढील तपास सुरु आहे.S.Patil/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
भूविज्ञान मंत्रालय
सौराष्ट्र, कच्छ, कोकण आणि गोव्यात 25 ते 27 मार्च तसेच उत्तर गुजरातमध्ये 27 ते 28 मार्च दरम्यान काही तुरळक भागात उष्णतेची लाट येण्याची शक्यता
नवी दिल्ली, 26 मार्च 2021
हवामान विभागाच्या राष्ट्रीय हवामान अंदाज केंद्राने वर्तवलेला अंदाज :
ठळक वैशिष्ट्ये :
- वेस्टर्न डिस्टर्बनस आणि त्यामुळे निर्माण झालेल्या चक्रवाती हवेमुळे पश्चिमी हिमालय प्रदेश आणि पंजाब या भागात 22 ते 24 मार्च 2021 या काळात विस्तृत परिसरात पाऊस/बर्फवृष्टी/वादळे निर्माण झाली. तसेच यामुळे, ईशान्य भारत आणि मध्य भारतातही या काळात वादळी वाऱ्यासह पाऊस झाल्याचे आढळले आहे. राजस्थानातही या दोन दिवसात तुरळक ठिकाणी गारपीट/वारावादळ झाल्याचे वृत्त आहे.
- देशाच्या मध्यभागात निर्माण झेल्या चक्रीवातांमुळे मध्य भारतात गेल्या आठवड्यात अनेक भागांमध्ये हलका किंवा मध्यम स्वरूपाचा पाऊस/ तुरळक पाऊस/वादळीवाऱ्यासह पाऊस झाल्याचे आढळले.
- खाली आग्नेय दिशेला बंगालच्या उपसागरातून वाहणाऱ्या वाऱ्यांमुळे ईशान्य भारतात येत्या 29 मार्च ते 3 एप्रिल दरम्यान, मोठ्या पट्यात तुरळक ठिकाणी मुसळधार पाऊस पडण्याची शक्यता वर्तवण्यात आली आहे. या काळात, या प्रदेशातील काही भागात पूरसदृश परिस्थिती निर्माण होण्याचीही शक्यता वर्तवण्यात आली आहे.
- याच दरम्यान म्हणजे 25 ते 27 मार्च या काळात, सौराष्ट्र आणि कच्छ तसेच कोकण आणि गोवा या भागात उष्णतेची लाट येण्याची शक्यता असून, उत्तर गुजरात भागात 27 आणि 28 मार्च 2021 ला उष्णतेची लाट येण्याची शक्यता आहे.
पुढच्या दोन आठवड्यांसाठीचा हवामानाचा अंदाज
पहिला आठवडाआणि दुसरा आठवडा 
हवामानाची स्थिती आणि संबधित पर्जन्यमान

व्हिडीओ मध्ये बघण्यासाठी:
गेल्या आठवड्यातील हवामानाचे वृत्त आणि पुढच्या दोन आठवड्यांचा हवामानाचा अंदाज  25.03.2021:Facebook link:
https://www.facebook.com/India.Meteorological.Department/videos/487864918910276
Weather Review for past one week and Weather Forecast for next two weeks  Dated 25.03.2021Facebook link:
https://www.facebook.com/India.Meteorological.Department/videos/458554935263012
Kindly download MAUSAM APP for location specific forecast & warning, MEGHDOOT APP for Agromet advisory and DAMINI APP for Lightning Warning & visit state MC/RMC websites for district wise warning.
Jaydevi PS/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 190
पंतप्रधान कार्यालय
पंतप्रधानांनी मन की बात संदर्भातील अंजू बॉबी जॉर्ज यांचा लेख केला सामाईक
नवी दिल्ली, 19 एप्रिल 2023
पंतप्रधान नरेंद्र मोदी यांनी भारतीय ऍथलेटिक्स फेडरेशनच्या उपाध्यक्ष,अंजू बॉबी जॉर्ज यांनी 'मन की बात' संदर्भात लिहिलेला लेख सामाईक केला आहे.'मन की बात' हा कार्यक्रम देशाच्या क्रीडा क्षेत्रातील यशाचा उत्सव साजरा करण्यासाठी एक व्यासपीठ म्हणून विकसित होत आहे,असे त्यांनी यात म्हटले आहे.
पंतप्रधानांनी ट्वीट केले आहे:
"भारतीय ऍथलेटिक्स फेडरेशनच्या उपाध्यक्ष, @anjubobbygeorg1 लिहितात की, #MannKiBaat हे एक असे व्यासपीठ बनले आहे, जिथे देशाची क्रीडा क्षेत्रातील कामगिरी उजेडात आणली जाते."
G.Chippalkatti/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
डॉ. हर्ष वर्धन यांच्याकडून राज्ये आणि केंद्रशासित प्रदेशात कोविड-19 ची सद्यस्थिती आणि व्यवस्थापनासाठीच्या कार्यवाहीचा आढावा
(नवी दिल्ली, 26 मार्च 2020
केंद्रीय आरोग्य आणि कुटुंबकल्याण मंत्री डॉ हर्ष वर्धन यांनी आज व्हिडीओ कॉन्फरन्सच्या माध्यमातून सर्व राज्यांचे आरोग्य मंत्री, मुख्य सचिव आणि केंद्रशासित प्रदेशांचे सचिव तसंच इतर संबधित अधिकाऱ्यांशी कोविड-19 ची सद्यस्थिती आणि व्यवस्थापन विषयक कार्यवाहीचा आढावा घेतला.
या व्हिडीओ कॉन्फरन्समध्ये महाराष्ट्रा सह देशातील सर्व राज्यांचे आरोग्यमंत्री आणि आरोग्य सचिव सहभागी झाले होते. त्याशिवाय आरोग्य मंत्रालयाचे अधिकारी उपस्थित होते. त्यानंतर डॉ हर्षवर्धन यांनी या बैठकीत उपस्थित राहू न शकलेल्या केरळच्या आरोग्यमंत्री के के शैलजा यांच्याशीही वेगळा संवाद साधला.
या आजारावर मात करण्यासाठी सामाजिक अंतर हा एकमेव उपाय असल्याचे डॉ हर्षवर्धन यांनी सांगितले.संक्रमणाची साखळी तोडण्याबद्दल सर्व राज्यांनी अधिक दक्ष राहावे आणि ही साखळी तोडण्यासाठी नवनव्या उपाययोजना शोधाव्यात, अशी सूचना हर्षवर्धन यांनी केली. कोरोनाचा मुकाबला करण्यासाठी राज्यात यासाठी समर्पित रुग्णालयांच्या उभारणीवर भर द्यावा. सर्व कोरोना बाधित रुग्णांवर प्रोटोकॉलप्रमाणेच उपचार केले जावेत, यावरही आरोग्यमंत्र्यांनी भर दिला. विशेषतः आंतरराष्ट्रीय प्रवाशांच्या बाबतीत गेल्या एक महिन्यापासून भारताने खास लक्ष ठेवलं असून राज्ये आणि केंद्रशासित प्रदेशांनी पुढेही याबाबतीत दक्ष राहावे असे ते म्हणाले. त्याशिवाय, घरी विलगीकरण केलेल्या सर्व प्रवाशांच्या स्थितीवर लक्ष ठेवावे आणि एखाद्या व्यक्तीने त्याचे उल्लंघन केल्यास, त्यावर कारवाई करावी, असेही हर्ष वर्धन यांनी सांगितले.
कोरोनाच्या संकटावर मात करण्याच्या कामात सेवानिवृत्त डॉक्टरांची मदत घेता येईल का याचीही चाचपणी करावी अशी सूचना हर्षवर्धन यांनी केली. त्याशिवाय, रुग्णवाहिका वाहक, कॉल सेंटरचे कर्मचारी आणि इएमआर टीम या सर्वांना प्रशिक्षण द्यावे, असेही त्यांनी सांगितले.
आरोग्य कर्मचाऱ्यांच्या वाहतुकीला प्राधान्य द्यावे, असेही डॉ हर्ष वर्धन यांनी सांगितले. डॉक्टर, नर्सेस आणि इतर वैद्यकीय कर्मचारी यांची कुठेही कमतरता पडू नये यासाठी त्यांच्या वाहतुकीची योग्य ती सोय करावी, असेही ते म्हणाले. कोविड-19 च्या रूग्णांसाठी एम्सच्या विशेष पोर्टलवरून सर्वांनी समन्वय ठेवावा, असे हर्षवर्धन यांनी सांगितले.
कोविड-19शी लढा देणाऱ्या डॉक्टरांना घरमालकांनी घर सोडण्यास सांगितल्याच्या वृत्तावर बोलताना डॉ हर्षवर्धन यांनी सांगितले की, कोणालाही घर सोडण्याविषयी सांगितल जाऊ नये याची काळजी राज्य सरकारांनी घ्यायची आहे.
सरकारने डॉक्टर आणि इतर वैद्यकीय कर्मचाऱ्यांसाठी 50 लाख रुपयांचा विमा काढला आहे, असेही डॉ. हर्ष वर्धन यांनी सांगितले.
लॉकडाऊन च्या काळात, सर्वसामान्य नागरिकांना अत्यावश्यक वस्तूंचा पुरवठा व्हावा, म्हणून सरकार गृहमंत्रालयासोबत समन्वय साधत सर्वतोपरी काळजी घेत आहे, असेही त्यांनी सांगितले.
R.Tidke/R.Aghor/P.Kor
रस्ते वाहतूक आणि महामार्ग मंत्रालय
राष्ट्रीय महामार्ग 301 वरील कारगिल-झांस्कर इंटरमीडिएट लेनचे अद्ययावतीकरण करण्यात येत आहे: केंद्रीय मंत्री नितीन गडकरी
केंद्रीय रस्ते वाहतूक आणि महामार्ग मंत्री नितीन गडकरी यांनी माहिती दिली की, लडाखमध्ये राष्ट्रीय महामार्ग 301 वरील कारगिल-झांस्कर इंटरमीडिएट लेनचे अद्ययावतीकरण केले जात आहे.
गडकरी ट्विट संदेशात म्हणाले की, या प्रकल्पाची एकूण लांबी 31.14 किलोमीटर असून ती पॅकेज-6 अंतर्गत येते. याचा मुख्य उद्देश प्रवासी आणि अंतर्गत भागात मालाची वाहतूक या दोन्हींसाठी विश्वासार्ह आणि सुलभ दुवा प्रदान करून या भागातील आर्थिक वाढीस चालना देणे हा आहे.
सुधारित महामार्गामुळे वर्षभर वाहतूक सुलभता सुनिश्चित होईल, ज्यामुळे स्थानिक अर्थव्यवस्था आणि या भागातील रहिवाशांना मोठा फायदा होईल.
पंतप्रधान नरेंद्र मोदी यांच्या नेतृत्वात हा महत्वाकांक्षी प्रकल्प लडाख प्रदेशात जलद, त्रासमुक्त आणि पर्यावरणाविषयी सजगता साध्य करण्यासाठी समर्पित असल्याचे गडकरी म्हणाले.
संरक्षण मंत्रालय
आयएनएस तर्कश स्पेनमधल्या कॅडीज येथे दाखल
नवी दिल्ली, 19 ऑगस्ट 2019
भारतीय नौदलाच्यावतीने परदेशातल्या बंदरामध्ये संयुक्त कवायती केल्या जातात, त्याच कार्यक्रमाचा एक भाग म्हणून आता ‘आयएनएस तर्कश’ ही युद्धनौका स्पेनमधल्या कॅडिज बंदरामध्ये दाखल झाली आहे. ‘तर्कश’ तीन दिवसांच्या स्नेहपूर्ण भेटीसाठी स्पेनमध्ये दाखल झाली आहे. याआधी ‘तर्कश’ने अफ्रिका, युरोप आणि रशियातल्या बंदरांना भेटी दिल्या आहेत. ‘तर्कश’ च्या या स्पेन भेटीमुळे उभय देशातील संबंध अधिक दृढ होण्यास मदत मिळणार आहे. तसेच सागरी सुरक्षा क्षेत्रामध्ये दोन्ही देशांना एकत्रित कार्य करण्यास प्रोत्साहन मिळणार आहे. आयएनएस तर्कश कॅडिज बंदरामध्ये प्रवेश करण्यापूर्वी संयुक्त कवायतीमध्ये सहभागी होणार आहे.
‘आयएनएस तर्कश’ या युद्धनौकेचे नेतृत्व कॅप्टन सतीश वासुदेव करीत असून ही भारतीय नाविक दलामधली महत्वपूर्ण युद्धनौका आहे. या युद्धनौकेवरून वेगवेगळ्या क्षमतेच्या शस्त्रास्त्रांचा मारा करता येतो. तर्कश नौदलाच्या मुंबईस्थित पश्चिम विभागाच्या ताफ्यामधली सर्व शस्त्रांनीयुक्त युद्धनौका आहे.
कॅडिज बंदरामध्ये ‘तर्कश’ आल्यानंतर स्पेन सरकारमधले अनेक वरिष्ठ अधिकारी तसेच नाविक क्षेत्रातले तज्ञ या युद्धनौकेला भेट देणार आहेत. तसेच ‘तर्कश’वर कार्यरत असणाऱ्या नौदलाचे अधिकारीही या स्पेनमधल्या नाविक तज्ञांशी संवाद साधणार आहेत. याशिवाय क्रीडा स्पर्धा, इतर सामाजिक कार्यक्रमांचे आयोजन करण्यात आले आहेत. यामुळे उभय नाविक दलांमध्ये सामंजस्य निर्माण होऊन संबंध अधिक दृढ होण्यास मदत मिळणार आहे.
स्पेन आणि भारत यांच्यामध्ये परंपरागत चांगले मैत्रीपूर्ण संबंध कायम आहेत. उभय देशांची विविध क्षेत्रात व्दिपक्षीय सामंजस्य आणि सहकार्याचे करार केले आहेत. त्यामुळे दोन्ही देशांमध्ये मजबूत ऋणानुबंध निर्माण झाले आहेत. सुरक्षित सागरी प्रवास, व्यापार आणि वाहतूक कायम रहावी असे उद्दिष्ट साध्य करण्याचे काम भारतीय आणि स्पॅनिश नाविक दलांना करायचे आहे. यासाठी उभय देश एकमेकांना सहकार्य करीत आहेत.
B.Gokhale/S.Bedekar/P.Kor
(Visitor Counter : 119
उपराष्ट्रपती कार्यालय
विकास प्रारूपांची पुनर्रचना आणि उपभोगवादी जीवनशैलीचा त्याग करून पृथ्वीचे संरक्षण करावे- 50 व्या जागतिक वसुंधरा दिवसानिमित्त उपराष्ट्रपतींचे आवाहन
नूतनीकरणक्षम उर्जा, हरित इमारत संकल्पना, स्वच्छ तंत्रज्ञान आणि इलेक्ट्रिक वाहने यांचा अवलंब करावा- उपराष्ट्रपती
नवी दिल्ली, 21 एप्रिल 2020
पर्यावरण संरक्षण हे आपल्या सर्वांचे पवित्र नागरी कर्तव्य असून हरित आणि स्वच्छ पृथ्वीच्या निर्मितीसाठी सर्व नागरिकांनी सामूहिक प्रयत्न करावेत, असे आवाहन उपराष्ट्रपती एम व्यंकय्या नायडू यांनी केले.
जागतिक वसुंधरा दिवसाच्या पूर्वसंध्येला उपराष्ट्रपतींनी संदेश दिला आहे. विकास प्रारूपांची पुनर्रचना आणि उपभोगवादी जीवनशैलीचा त्याग करून पृथ्वीचे संरक्षण करण्याला आपण महत्त्व देऊया असे उपराष्ट्रपतींनी आपल्या संदेशात म्हटले आहे.
कोविड-19 साथीच्या पार्श्वभूमीवर विकास आणि आर्थिक धोरणांबाबत नव्याने विचार होण्याची आवश्यकता उपराष्ट्रपतींनी व्यक्त केली.
कोविड-19 च्या साथीमुळे अभूतपूर्व आरोग्य संकट निर्माण झाले आहे. जगभरातल्या विविध देशांमध्ये लॉकडाऊनमुळे जग जवळजवळ स्तब्ध झाले आहे. प्रदूषणाची पातळी कमी झाली आहे, हवेची गुणवत्ता सुधारली आहे. माणसाने परिस्थितीजन्य संतुलन किती बिघडवले आहे, याची जाणीव यामुळे होते, असे उपराष्ट्रपतींनी म्हटले आहे.
यंदाच्या जागतिक वसुंधरा दिवसाची संकल्पना हवामान कृतीवर लक्ष्य केंद्रित करणे आहे. आपल्या भूतकाळातल्या चुकांमधून आपण शिकले पाहिजे आणि मनुष्य व निसर्ग यांच्या सहजीवनाचे महत्त्व समजून घेतले पाहिजे. असे उपराष्ट्रपतींनी म्हटले आहे. निसर्ग संरक्षणासाठी योद्धा होण्याचे आवाहन त्यांनी नागरिकांना केले आहे.
विविध क्षेत्रात पर्यावरणानुकूल धोरणे अवलंबून शाश्वत पृथ्वीची बांधणी हाच पुढे जाण्याचा मार्ग असल्याचे त्यांनी नमूद केले. हरित वायू उत्सर्जनाचे प्रमाण 1990 मधील पातळीच्या 50 टक्क्यांहून अधिक असल्याचे यूएनडीपीने नमूद केले आहे. हवामानविषयक ठोस कृतीमुळे 2030 पर्यंत आर्थिक लाभ 26 ट्रिलियन अमेरिकी डॉलर्सपर्यंत पोहोचू शकतात आणि शाश्वत उर्जेवर लक्ष्य केंद्रित केल्यास केवळ ऊर्जा क्षेत्रातच 18 दशलक्ष अधिक रोजगार निर्माण होऊ शकतात, याबाबत यूएनडीपीचा संदर्भ उपराष्ट्रपतींनी दिला.
वायू प्रदूषणामुळे जगभरात दरवर्षी 7 दशलक्ष मृत्यू होत असल्याचे सांगून उपराष्ट्रपतींनी नूतनीकरणक्षम उर्जा, हरित इमारत संकल्पना, स्वच्छ तंत्रज्ञान आणि इलेक्ट्रिक वाहने यांचा अवलंब करणे काळाची गरज असल्याचे सांगितले.
तळागाळातील समुदायांनी वृक्षारोपणासारखे प्रकल्प मोठ्या प्रमाणावर हाती घ्यावेत आणि नैसर्गिक संसाधनाच्या संवर्धनासाठी कमी वापर, पुनर्वापर आणि पुनर्चक्रीकरणाचा मंत्र अवलंबावा, असे आवाहन त्यांनी केले. समाज म्हणून अधिक शाश्वत जीवनाच्या मार्गाकडे वाटचाल करण्यासाठी सामूहिक प्रयत्नांची आवश्यकता त्यांनी व्यक्त केली. अधिक चांगल्या भविष्यासाठी संस्कृती जतन करण्याची आणि निसर्गाचे संवर्धन करण्याच्या आवश्यकतेवर उपराष्ट्रपतींनी भर दिला.
B.Gokhale/S.Kulkarni/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
रसायन आणि खते मंत्रालय
रामगुंडम फर्टिलायझर्स अँड केमिकल्स लिमिटेडला सुधारणेसह नवीन गुंतवणूक धोरण  -2012 लागू करायला केंद्रीय मंत्रिमंडळाची मंजुरी
नवी दिल्ली, 9 जून 2021
पंतप्रधान नरेंद्र मोदी यांच्या अध्यक्षतेखाली आर्थिक बाबीसंबंधी मंत्रिमंडळ समितीने रामगुंडम फर्टिलायझर्स अँड केमिकल्स लिमिटेडसाठी 7 ऑक्टोबर 2014 च्या सुधारणेसह नवीन गुंतवणूक धोरण  2012 लागू करण्याच्या खत-विभागाच्या प्रस्तावाला मंजुरी दिली आहे.
आरएफसीएल ही नॅशनल फर्टिलायझर्स लिमिटेड , इंजिनियर्स इंडिया लिमिटेड  आणि फर्टिलायझर्स कॉर्पोरेशन ऑफ इंडिया लिमिटेड  यांचा समावेश असलेली संयुक्त उपक्रम कंपनी आहे जी 17.02.2015 रोजी स्थापन करण्यात आली. एफसीआयएलच्या भूतपूर्व रामगुंडम युनिटचे आरएफसीएल पुनरुज्जीवन करत असून दरवर्षी 12.7 लाख मेट्रिक टन  क्षमतेच्या नवीन वायू आधारित ग्रीनफिल्ड कडुलिंबयुक्त यूरिया कारखान्याची स्थापना केली आहे. आरएफसीएल युरिया प्रकल्पाचा खर्च 6165.06 कोटी रुपये आहे. जीएसपीएल इंडिया ट्रान्सको लिमिटेड  च्या एमबीबीव्हीपीएल  च्या माध्यमातून गेल आरएफसीएल प्लांटला गॅस पुरवते.
अत्याधुनिक गॅस आधारित आरएफसीएल प्लांट हा युरिया क्षेत्रात स्वयंपूर्णता मिळवण्यासाठी एफसीआयएल / एचएफसीएलच्या बंद पडलेल्या युरिया कारखान्यांचे पुनरुज्जीवन करण्याच्या केंद्र सरकारच्या पुढाकाराचा एक भाग आहे. रामगुंडम प्रकल्प सुरु झाल्यावर देशात 12.7 एलएमटीपीए स्वदेशी युरिया उत्पादन वाढेल आणि यूरिया उत्पादनात भारताला ‘आत्मनिर्भर’  बनवण्याचे पंतप्रधानांचे स्वप्न साकारण्यास मदत होईल. हे दक्षिण भारतातील सर्वात मोठ्या खत उत्पादक कारखान्यांपैकी एक असेल. हा प्रकल्प केवळ शेतकऱ्यांना खतांची केवळ उपलब्धताच वाढवणार नाही तर या क्षेत्राच्या अर्थव्यवस्थेला चालना देईल , ज्यात रस्ते, रेल्वे, सहाय्यक उद्योग इत्यादी पायाभूत सुविधांचा विकास तसेच देशात अन्न सुरक्षा सुनिश्चित करेल.
तेलंगण तसेच आंध्र प्रदेश, कर्नाटक, छत्तीसगड, महाराष्ट्र सारख्या दक्षिण आणि मध्यवर्ती राज्यांमधील युरियाची मागणी पूर्ण करण्याच्या हेतूने जगातील सर्वोत्तम तंत्रज्ञानाची सुविधा यात असेल. आरएफसीएलमध्ये उत्पादित युरियाचे विपणन नॅशनल फर्टिलायझर्स लिमिटेड करेल.
रामागुंडम , तालचेर , गोरखपूर , सिंदरी  आणि बरौनी  येथे प्रत्येकी 12.7 एलएमटीपीए क्षमतेचे नवीन अमोनिया यूरिया कारखाने स्थापित करून केंद्र सरकार एफसीआयएल / एचएफसीएलच्या पाच बंद कारखान्यांचे पुनरुज्जीवन करत आहे. यासाठी 40 हजार कोटी रुपयांच्या गुंतवणुकीसह आघाडीच्या सरकारी कंपन्यांची संयुक्त कंपनी स्थापन केली आहे. हे कारखाने कार्यान्वित झाल्यावर स्वदेशी यूरिया उत्पादनात 63.5 एलएमटीपीएने वाढ होईल ज्यामुळे यूरियाची आयात कमी होईल आणि परकीय चलनाची मोठ्या प्रमाणात बचत होईल तसेच युरिया क्षेत्रात स्वावलंबी होऊन पंतप्रधानांचे 'आत्मनिर्भर भारताचे' स्वप्न साकार करण्यात मदत होईल.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 143
मंत्रिमंडळ
बालकांविरुद्घ लैंगिक गुन्ह्यांसाठी कठोर शिक्षा
बालकांविरुद्ध लैंगिक गुन्ह्यांसाठी जन्मठेपेची तरतूद
लैंगिक अत्याचारांपासून बालकांचे संरक्षण  कायदा 2012 मध्ये दुरुस्तीला मंत्रिमंडळाची मंजुरी
नवी दिल्ली, 10 जुलै 2019
लैंगिक अत्याचारांपासून बालकांचे संरक्षण करण्याचा ऐतिहासिक निर्णय घेत पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने लैंगिक अत्याचारांपासून बालकांचे संरक्षण  कायदा 2012 मध्ये दुरुस्ती करायला मंजुरी दिली आहे. बालकांविरोधात लैंगिक अत्याचारांसाठी जन्मठेप किंवा त्यापेक्षा अधिक कठोर शिक्षेची तरतूद यात आहे. मुलांच्या अश्लील छायाचित्रणाला आळा घालण्यासाठी दंड आकारण्याची आणि तुरुंगवासाची तरतूद या दुरुस्तीमध्ये आहे.
प्रभाव
कायद्यातील कठोर तरतुदींमुळे बालकांविरुद्ध लैंगिक अत्याचारात घर होईल अशी शक्यता आहे.
नैराश्याच्या काळात पीडित मुलांचे हित जपणे आणि त्यांची सुरक्षा आणि सन्मान राखणे हा याचा उद्देश आहे.
बालकांविरुद्ध अत्याचार आणि त्याबाबत शिक्षेसंदर्भात स्पष्टता राखणे हा या दुरुस्तीचा उद्देश आहे.
पार्श्वभूमी
मुलांचे हित आणि कल्याण जपण्यासाठी लैंगिक अत्याचार, शोषण आणि अश्लील चित्रणापासून त्यांचे रक्षण करण्यासाठी पॉक्सो कायदा 2012 आणण्यात आला. 18 वर्षाखालील मुला/मुलींचे हित जपणे तसेच त्यांचा शारीरिक, भावनिक, बौद्धिक आणि सामाजिक विकास या कायद्याअंतर्गत सुनिश्चित केला जातो.
B.Gokhale/S.Kane/P.Kor
(Visitor Counter : 103